تەماشا بكەن، ئێمە لە باشوور سەركردەكانمان بە هەموو سەرنج و ڕەخنەیەك لەسەر بەڕێوبردنەكەیان هەمانە، تو

تەماشا بكەن، ئێمە لە باشوور سەركردەكانمان بە هەموو سەرنج و ڕەخنەیەك لەسەر بەڕێوبردنەكەیان هەمانە، توانیان لەناو دەستووردا شوێنی كوردیان كردەوە، ئێستا لەوە گەڕێ هەرێمەكەمان توشی _پیسخۆری_ بووە و بوەتە دەردێكی كوشتندەی سیستەمەكە، بەڵام وەك كورد ماڵێكمان هەیە كورد خاوەنداریەتی دەكات و بووە بە پاڵشتییەك بۆ پارچەكانی تر.بیری خۆتانی بخەنەوە ئەوكاتەی سەركردەكانی باشوور دەچوون بۆ ناوەند هەمان توڕەیی و هەمان نیگەرانی هەبوو، بەڵام ئەوان بەرگەی توڕەیی و نیگەرانیەكانیان گرت و چوارچێوەیەكی بچكۆلەیان بۆ كورد بەدەست هێنا. بێگومان بۆ تۆش و هاوڕێكانت هەمان چیرۆك دێتەوە پێش. لە دەستووری داهاتووی سووریادا مافەكانی كورد، ئەو شەڕەیە پێویستە هەموو كوردێك لەگەڵتاندا بێت تاكوو بەدەستی بهێنن. خۆشبەختانە زمان و خوێندن، جەژن و هێزی شارە كوردییەكان، كولتوور و فەرهەنگ، تا ئاستێك بە فەرمان خراونەتە ناو جێبەجێ‌ كردنەوە، بەڵام بۆ چەسپاندنیان لە دەستووردا تووشی ماندوویەتی زۆر دەبن. دەزانم خەمی ڕۆژئاوای كوردستان دەخۆیت و گەلێك چاوەڕێی هەوڵەكانی تۆ و هاوڕێكانتە، دەزانم گەلێك زمان و كولتوورەكەی گەشەی كرد، چارەنووسیشی گەشە دەكات. لە ڕۆژئاوای كوردستان زمان و كولتوورەكە و ئارامی بۆ گەلەكەت بەدەست بهێنە، داهاتووشی بەدەست دەهێنیت. ئێمەی باشووری، حكومەتی شێخ مەحمود، شۆڕشی ئەیلول، ئەنفال، هەڵەبجە، هەزاران شەهیدی سەنگەر، وێرانكردنی گوندەكانمان نەیتوانی وامان لێبكات دەست لە چیرۆكەكەمان هەڵگرین. ئێوەش سەر بە هەمان گەلن، جێگای متمانەن، چاوەڕێی چیرۆكی داهاتووتان دەكەین. وەك كوردێك ئومێدم پێتە و گومانم نییە پرسی كورد لە ڕۆژئاوا لەسەرشانی ئێوەیە، بۆیە زۆر بە بڕواوە دەڵێم، متمانەم بە خۆت و هاوڕێكانەت هەیە، دەزانم مرۆڤی شۆڕشگێڕ هەندێكجار ناچار دەبێت شتانێك لە پێناو گەلەكەیدا بكات، گەر بۆ گەلەكەی نەبێت هەرگیز ئامادەنییە بیكات. چیرۆكی سەركردەكانی باشوور و ڕۆیشت بۆلای كورد كوژێك، هەمان ئەو چیرۆكەی ئێوەیە. بەڵام لە خۆت بپرسە سەركردەكانی باشوور چیان بەدەست هێنا بۆ هەرێمێك لەناو چوارچێوەی ناوەندا، جەنابیشت كە دەچیتە شام، گەلێك چاوەڕێیە بزانێت چی بەدەست دەهێنیت. نەبەز گۆران @kiwmars