- ئێستا نە کاتی جەژنەو نە کاتی دادگایی مێژوو. ئەو کەسانەی ئەم هەنگاوە »بە سەرکەوتنی مێژوویی« ناودە

- ئێستا نە کاتی جەژنەو نە کاتی دادگایی مێژوو. ئەو کەسانەی ئەم هەنگاوە »بە سەرکەوتنی مێژوویی« ناودەبەن زوو حوکم دەدەن؛ ئەوانەش کە هەر ئێستا مەزڵوم عەبدی و ڕێبەرانی دیکەی کورد بە »خیانەتکار« ناودەبەن، هەمان هەڵە بە ئاڕاستەیەکی پێچەوانە دەکەن. مێژوو بە دروشم حوکمی لەسەرنادرێت بەڵکو بە ئەنجامەکانی.- بۆیە پرسیاری گرنگ تەنها ئەوە نییە کە لە 25ی ئابی 2026 هەسەدە هەڵوەشایەوە؛ پرسیاری گرنگتر ئەوەیە: لە چەند ساڵی داهاتوودا، کوردی سووریا چی لەدەست دەدات و چی بەدەست دەهێنێت؟ ئەگەر زمان، ناسنامە، مافی سیاسی، دەسەڵاتی ناوخۆیی و پاراستنی دەستووریی هەبێت، لەوانەیە ئەم بڕیارە دواتر وەک پاشەکشەیەکی تاڵ، بەڵام عاقڵانە بخوێندرێتەوە. ئەگەر هیچ کام لەوانە نەبێت و تەنها چەک، دامەزراوە و دەسەڵاتی جوگرافیی لەدەستچووبێت، ئەوا مێژوو پرسیارێکی زۆر سەختتر لە ڕێبەرانی ئەمڕۆ دەکات..- لە کۆتاییدا، بابەتەکە تەنها ئەوە نیە کە «هەسەدە مرد» یان «ڕۆژاوا کۆتایی پێهات». پرسیاری گەورەتر ئەوەیە: ئایا کورد دەتوانێت دوای چەک، سیاسەت و دامەزراوەگەلێک دروست بکات کە مافەکانی لە چەک پایەدارتر بن؟ ئەوە تاقیکردنەوەی ڕاستەقینەی قۆناغی نوێیە.د. دانا سەعید سۆفیhttps://drawmedia.net/opinion/19123-dwai-hesede-chi-le-rozhawa-mawetewe-w-kwrd-berew-kwe-dechet