مه‌زڵوم عه‌بدی🔻گرنگه‌ كورد به‌شداربێت له‌ نوسینه‌وه‌ی ده‌ستوری سوریاو رێككه‌وتنه‌كان بخرێنه‌ ناو ده‌ستوره‌وه‌(دره‌و):مه‌زڵوم عه‌بدی راوێژكاری سه‌رۆكایه‌تی سوریا له‌ چاوپێكه‌وتنێكدا له‌گه‌ڵ (ئیرفان ئه‌كتان) له‌ سایتی (Amargi):🔹كوردی سوریا ده‌یانه‌وێت دۆزه‌كه‌یان به‌ دیالۆگ و ئاشتی چاره‌سه‌ر بكه‌ن نه‌ك به‌ جه‌نگ، ئێستا رێڕه‌وێكی سیاسییان له‌به‌رده‌مدایه‌ بۆ ئه‌وه‌ی مافه‌كانیان له‌ ده‌ستوری سوریا بچه‌سپێنن.🔹سه‌رباری ئه‌وه‌ی كورد هه‌ندێك له‌و توانایانه‌ی له‌ده‌ستداوه‌ كه‌ له‌ماوه‌ی ساڵانی جه‌نگ له‌به‌رده‌ستی بووه‌، به‌ڵام ئه‌مڕۆ به‌ ناسنامه‌ی خۆیانه‌وه‌ نوێنه‌رایه‌تییان هه‌یه‌ له‌ناو دامه‌زراوه‌كانی ده‌وڵه‌تدا، رۆڵه‌كانی ناوچه‌كه‌ به‌شدارن له‌ بواره‌كانی ئاسایش و ئیداره‌و سوپادا.🔹بۆ جاری یه‌كه‌مه‌ ده‌وڵه‌تی سوریا دان به‌ بوونی كورددا ده‌نێت وه‌كو به‌شێك له‌ وڵاته‌كه‌.🔹دان به‌ زمانی كوردیدا نراوه‌ وه‌كو زمانێكی نیشتمانی و زمانی فێربوون، خراوه‌ته‌ ناو پرۆسه‌ی فێركردنه‌وه‌، سه‌رباری ئه‌وه‌ی جێبه‌جێكردنی ئه‌مه‌ هێشتا گشتاندنی بۆ نه‌كراوه‌و خه‌بات به‌رده‌وامه‌ بۆ په‌ره‌پێدانی ئه‌م مافانه‌و چه‌سپاندنیان.🔹وه‌رگرتنی پۆستی راوێژكاری سه‌رۆكایه‌تی له‌چوارچێوه‌ی پابه‌ندبوونمانه‌ به‌ كاركردن له‌پێناو مافه‌كانی كورد له‌ سوریا، كاركردنم له‌ دیمه‌شق له‌پێناو هه‌موو سوریادایه‌، له‌گه‌ڵ هه‌وڵ بۆ گه‌یاندنی كورد به‌و شوێنه‌ی كه‌ شایه‌نیه‌تی.🔹گرنگه‌ كورد به‌شداربێت له‌ نوسینه‌وه‌ی ده‌ستوری سوریا، به‌شداری كورد له‌ لیژنه‌ی ده‌ستوری ئاینده‌ داواكاری بنه‌ڕه‌تییه‌ بۆ زامنكردنی مافه‌كانی كوردو كاركردن بۆ ئه‌وه‌ی رێككه‌وتنه‌كان له‌گه‌ڵ دیمه‌شق بخرێنه‌ ناو ده‌ستوره‌كه‌وه‌.🔹له‌گه‌ڵ توركیا كه‌ناڵی په‌یوه‌ندی كراوه‌یه‌و ده‌مانه‌وێت په‌یوه‌ندییه‌كانمان بگه‌ڕێته‌وه‌ بۆ دۆخی ئاسایی دوای ساڵانێك له‌ ململانێ.. پرۆسه‌ی ئاشتی له‌ توركیا ده‌رفه‌تێكی باشه‌ كه‌ ده‌كرێت سودی لێ ببینرێت.🔹ئاشتی له‌ جه‌نگ سه‌ختتره‌، چونكه‌ هه‌ندێك لایه‌ن له‌ناوخۆو ده‌ره‌وه‌ی سوریا له‌ به‌رده‌وامی ململانێكان سودمه‌ند ده‌بن، به‌ڵام ئیراده‌یه‌ك له‌لای هه‌ردوولا بۆ سه‌رخستنی پرۆسه‌ی یه‌كخستنی هێزه‌كان له‌گه‌ڵ دیمه‌شق و چاره‌سه‌ری كێشه‌كان له‌رێگه‌ی دیالۆگه‌وه‌.🔹دوای كۆتایهاتنی هێزه‌كانی سوریای دیموكرات (هه‌سه‌ده‌) به‌شێوه‌یه‌كی فه‌رمی، پێویست به‌ بوونی كاری سیاسی نوێ هه‌یه‌، هێزێك كه‌ پشتیوانی به‌رفراوانی خه‌ڵكی هه‌بێت و چوارچێوه‌ی حزب تێپه‌ڕێنێت، قۆناغی ئاینده‌ پێویستی به‌ رێكخستن و جوڵانه‌وه‌یه‌كی سیاسی هه‌یه‌ كه‌ بتوانێت نوێنه‌رایه‌تی ئه‌م بنكه‌ جه‌ماوه‌رییه‌ بكات.