بۆ هەڵۆکەی سەلاحەدین کە لە کۆشکی خەلیفەی شام غەریب و زیندانییەسیاسەت یانێ هێز و پارە و درۆ و ئیدی هی

بۆ هەڵۆکەی سەلاحەدین کە لە کۆشکی خەلیفەی شام غەریب و زیندانییەسیاسەت یانێ هێز و پارە و درۆ و ئیدی هیچ(زەڕ، زۆر، تەزویر)کاتێک هێزت هەیە لە سەر کورسیەکەی هەڵدەسێت و ڕێزت بۆ دادەنێت و لە کەن تۆ دادەنیشێت؛ هێز کە نەما ئەو سەر کورسییە و سۆڵتان، ئەتۆش ژێردەستە. وێنەکان دەدوێن. مێژوو تەنیا نووسین نیە، وێنە و ویدیۆ و زمانی جەستەشە. من هەر وەک کوردێکی ڕۆژهەڵات دوورم لە مەیدان و ئەرزی واقێعی ئێستای ڕۆژئاوا و هەر وەک مێژوونووسیش هیچ بەڵگە و فەکتێکم نیە کە هۆگەلی ئەم گۆڕانکارییەم بۆ ڕوون بکاتەوە و هەر لە بەر ئەوە ئیجازەی داوەری بە خۆم نادەم. تەنیا ئاواتەخوازم ئەنجامەکەی ئەم بڕیارە بە سوودی کوردی ڕۆژئاوا و ئەو هەموو دایک و باوک و منداڵ و خۆیشک و ژنە دڵسووتاوەی هەر چواربەشەکەی کوردستان بێت کە ئازیزانیان لەم ساڵانە لە ڕۆژئاوا شەهید بوون.کۆتا وتەم هەر وتەی سەرەکیمە کە سیاسەت یانێ هێز و پارە و درۆ. ئەگەر دەتهەوێ خاوەنی دەوڵەت بی دەبێ خاوەنی ئەم سێیە بی. ابومحمد جولانی ڕێبەری داعشی و نوسرە و ... بە هێز هاتە مەیدان و بە یارمەتی دەوڵەتە عەرەبیەکان و تورکیا بوو بە خاوەن پارە و بەشێکی زۆر لە غاز و نەوت و سامانە سرووشتیەکانی سووریای پێشکەشی ئەمریکا کرد و بوو بە خاوەن دەوڵەت و سەرۆک کۆمار. بەڵام ئەمە هەرچەندە پیویست بوو، تەواوکەر نەبوو. ئەوەی کە دەسەڵاتەکەی دامەزراند و درێژەی پێدا ، تەزویر یا هەمان درۆکردن بوو. یەک، ناوی خۆی گۆڕا و بوو بە ئەحمەد شەرع، دوو جل و بەرگی داعشی و سەربازی فڕەدا و کوت و شەرواڵ و کراواتی کردەبەر، سێ لە ڕووسیا بە پووتین وتی مسکۆ ئەرزی پیرۆزە و لە ئەمریکا بە ترەمپ وتی تۆ هەر وەک عیسای مەسێح خەریکی نەجاتی چەوساوەکانی جیهانی و خۆی و دەور و بەریەکانی بە شەو و ڕۆژ مەدحی ترامپ و ئەمریکا دەکەن، چوار لە ڕووبەڕووی میدیا و سەر مینبەر دژایەتی ئیسرائیل دەکات و نهێنی بەشێکی زۆر لە خاکی سووریای پێبەخشی. پێنجەم سەد و هەشتا دەرەجە لە ئایدیۆلۆژیای پێشووی خۆی دوور کەوتەوە و بوو بە شتێکی دیکە و دژی ڕابردووی خۆی و هەموو وێنەکانی زەرقاوی و بەغدادی و بن لادەن و ... لابرد و لە دەوری خۆی دووری خستنەوەلەم لاوە کاک مەزڵووم عەبدی چیکرد؟ هێزی هەبوو، بەڵام دەوڵەتێک کە پارەی پێبدا نەیبوو. چاڵە نەوت و غازەکەی بەردەستیشی لە کاتی بەهێزبوون نەبەخشی بە ئەمریکا. هەموو کاتیش دەیکۆت ئێمە دژی سەرمایەداری و ئیسرائیلین، لە دوای قۆناغی شەڕیش نە ناوی خۆی گۆڕی و نە جلی خۆی لابرد و نە مەدح و ستایێشی ئەمریکای کرد و نە پشتی بە ئایدیۆلۆژیاکەی کرد و نە وێنەی ئۆجالانی کۆکردەوە و نە چوو بۆ ڕووسیا و ئەمریکا.سیاسەتڤانی کورد دەبێ یەک لەم دوو ڕێگایە هەڵبژێرێ:ئەگەر دەوڵەتی دەوێ دەبێ وەک جەولانی و ئەردووغان و ڕێبەری چین و پووتین و هەر سیاسەتوانی دیکەی ئەم جیهانە فاتیحەیێک بۆ ئایدیۆلۆژی، ئەخلاق، ڕاستی و مرۆڤایەتی بخوێنێت و هەر وەک ئەو کەسانە بە شوێن بەرژەوەندی خۆی و وڵاتەکەی کەوێت و خاوەن هێز و پارە و بە تایبەت درۆ و تەزویر بێت. خودا و خورما پێکەوە نابن. بە دین و ئەخلاق و ئایدیۆلۆژیا دەوڵەت پێکنایێت. دەوڵەتێت دەوێ دەبێ هەر وەک ئەوان و لە لای ئەوان درۆزن و زۆردار بی و تەواو. بە زمانێکی کوردانە ئەمڕۆ کەسێک کە دەیهەوێ وەک هەڵۆ بژی ناتوانێ دەوڵەت دامەزرێنێ. لە دنیای ترامپی و جیهانی ئەم سەردەمە دەبێ قاڵاو بی کە ببی بە خاوەن دەوڵەت. من ئیدی ناتوانم ڕاستەوخۆتر لەمە دەرسێک کە لە مێژوو فێر بووم، بە سیاسیەکانی کوردستان بیڵێمەوە. ئەمەیش بڵێم کە دڵم بۆ هەڵۆکەی سەلاحەدین (Eagle of Saladin)دەسووتێت کە لەو کۆشکی سەرۆک کومارە زۆر غەریب و تەنیا و زیندانیە. خۆزگە ڕۆژێک کوردێک وەک سەلاحەدین ڕزگاری بکات و بیگەڕێنێتەوە بۆ زێد و ماوای خۆی کە کوردستانەدوکتۆر ئیسمائیل شەمسلاپەڕەی فەیسبووک@kiwmars