کاتێک هەر چەمکێک بە پێی پێگەی حیزبی پێناسە بکرێت، ئەوا ناتوانێت ببێتە بناغەیەک بۆ یەکگرتن و دروستکرد

کاتێک هەر چەمکێک بە پێی پێگەی حیزبی پێناسە بکرێت، ئەوا ناتوانێت ببێتە بناغەیەک بۆ یەکگرتن و دروستکردنی بەرژەوەندیی گشتی.هەربۆیەپێویستمان بە گەڕانەوەیەکی ڕاستەقینە بۆ ئەم مێژووە هەیە؛ نەك بۆ تۆڵەکردنەوە و بۆ نوێکردنەوەی ناکۆکییەکان، بەڵکو بۆ تێگەیشتن لە هەڵەکان و وەرگرتنی وانە لێیان. پێداچوونەوەش بە ڕابردوو نابێت بە واتای زیندووکردنەوەی شەڕەکانی ڕابردوو بێت، بەڵکو دەبێت هەوڵێک بێت بۆ ئەوەی هەمان هەڵەکان لە داهاتوودا دووبارە نەبنەوە.تا ئەم مێژووە بە ڕوویەکی ڕەخنەگرانە و بەرپرسیارانە نەخوێنینەوە، ناتوانین بە تەواوی پێ بنێینە قۆناغێکی نوێوە. نیشتمان‌سازی، گەل‌سازی و دامەزراوەسازی بە بەردەوامی لە ژێر کاریگەریی ئەو میراتە دابەشکەرەدا دەبن، و پرۆسەی دروستکردنی سیستەمێکی سیاسیی بەهێز و هاوبەش هەر لە ڕێگەیەکی درێژ و پڕ لە کۆسپدا دەمێنێتەوە.ئەمە پێویستی بە هەستێکی بەرزتر لە لێپرسراوێتیی نیشتیمانی، سیاسی و ئەخلاقی هەیە. سەرکردایەتییەک کە بە ڕاستی خۆی بەرامبەر ئایندەی گەل و نەتەوەکەی بەرپرس بزانێت، دەبێت توانای داننان بە هەڵەکانی ڕابردوو و خۆبیناکردنەوەی هەبێت.ڕێگای دەرچوون لە میراتی شەڕی ناوخۆیی، لە سڕینەوەی مێژوو یان یەکتر تاوانبارکردنی بەردەوامدا نییە؛ لە خوێندنەوەیەکی نیشتیمانی نوێ و دادپەروەرانەی مێژوودایە، لە دروستکردنی دامەزراوەی بەهێز و سەربەخۆ، و لە گواستنەوەی بەرژەوەندیی گشتی بۆ سەرووی بەرژەوەندیی حیزبی و ناوچەییە. دەکرێت ئەوکاتە بتوانین بە ڕاستی لەو بازنەیەی ناکۆکی و یەکتر تاوانبارکردنە دەربچین و بڵێین: گەورەترین خیانەت بە ئایندەی نەتەوەکەمان، بەردەوامبوونە لە دووبارەکردنەوەی هەڵەکان ودرێژەدانە بەعەقڵییەت وڕۆحییەتی شەڕی ناوخۆ.ئەبووبەکر کاروانی@kiwmars